  Майя Бывальцева Кизнерысь но Можгаысь чугун сюрес вокзалъёслэсь юртъёссэс Россиысь калыкъёслэн историяя но лулчеберетъя синпелетъёсынызы кун лыдметэ пыртӥзы. Со сярысь Удмуртиысь лулчеберет кылёсбурысь объектъёсты кун ласянь утёнъя агентство ивортӥз. Кизнерын вокзалэз 1916-тӥ арын пуктӥзы. Со дыре ик Можгаын (азьвыл – Красный посёлок) лэсьтӥськон мынӥз. Юртъёслэсь ӵектоссэс тодмо ӟуч но совето архитекторлэн Алексей Щусевлэн мастерскояз кылдытӥзы. Чугун сюреслэн правлениез соосты Казань – Екатеринбург линиын уже кутӥз. Вокзалъёслэн юртъёссылы лулчеберет кылёсбурысь улосвыл синпелет инлык сётӥзы Ватсалом, 2019-тӥ арын Можгаын выль вокзал пуктыны кутскизы, вужаз музей усьтозы. Выль юртэз 2021-тӥ арын куинетӥ кварталын усьтыны чаклало. Кизнерысь вокзалъя кылем арын лэсьтӥськонъя ӵектосэз лэсьтыны кутскыны кулэ вал. Тодэ вайытом, азьвылгес лулчеберет кылёсбурысь улосвыл синпелет инлык Глазкарысь XIX даур пумын пуктэм юртлы сётӥзы.  Тегъёс: Лулчеберет Можга Кизнер Удмуртия синпелет чугунсюрес  